CELEX: 62015CN0284
Language: da
Date: 2015-06-10 00:00:00
Title: Sag C-284/15: Anmodning om præjudiciel afgørelse indgivet af cour du travail de Bruxelles (Belgien) den 10. juni 2015 — Office national de l'emploi (ONEm) og M mod M, Office national de l'emploi (ONEm) og Caisse Auxiliaire de Paiement des Allocations de Chômage (CAPAC)

24.8.2015   
            
            
               DA
            
            
               Den Europæiske Unions Tidende
            
            
               C 279/22
            
         Anmodning om præjudiciel afgørelse indgivet af cour du travail de Bruxelles (Belgien) den 10. juni 2015 — Office national de l'emploi (ONEm) og M mod M, Office national de l'emploi (ONEm) og Caisse Auxiliaire de Paiement des Allocations de Chômage (CAPAC)
   (Sag C-284/15)
   (2015/C 279/27)
   Processprog: fransk
   
      Den forelæggende ret
   
   Cour du travail de Bruxelles
   
      Parter i hovedsagen
   
   
      Sagsøger: Office national de l'emploi (ONEm) og M
   
      Sagsøgt: M, Office national de l'emploi (ONEm) og Caisse Auxiliaire de Paiement des Allocations de Chômage (CAPAC)
   
      Præjudicielle spørgsmål
   
   
               1)
            
            
               Skal artikel 67, stk. 3, i forordning nr. 1408/71 om social sikring (1), fortolkes således, at denne bestemmelse er til hinder for, at en medlemsstat afviser sammenlægning af de beskæftigelsesperioder, som kræves, for at der kan indrømmes arbejdsløshedsunderstøttelse til supplering af indtægten fra en deltidsansættelse, når der forud for den pågældende ansættelse ikke har været nogen forsikrings- eller beskæftigelsesperiode i denne medlemsstat?
            
         
               2)
            
            
               Såfremt det første spørgsmål besvares benægtende, ønskes oplyst, om artikel 67, stk. 3, i forordning nr. 1408/71 om social sikring er forenelig med navnlig:
               
                           —
                        
                        
                           artikel 48 TEUF, for så vidt som den betingelse for sammenlægning af beskæftigelsesperioder, som opstilles i artikel 67, stk. 3, kan begrænse arbejdskraftens frie bevægelighed og arbejdstagernes adgang til visse deltidsstillinger
                        
                     
                           —
                        
                        
                           artikel 45 TEUF, som »forudsætter afskaffelse af enhver i nationaliteten begrundet forskelsbehandling af medlemsstaternes arbejdstagere, for så vidt angår beskæftigelse, aflønning og øvrige arbejdsvilkår«, og fastsætter arbejdstagernes ret til »at søge faktisk tilbudte stillinger« (herunder deltidsstillinger) i de andre medlemsstater, »frit at bevæge sig inden for medlemsstaternes område i dette øjemed« og at tage ophold i en af medlemsstaterne »for der at have beskæftigelse i henhold til de ved lov eller administrativt fastsatte bestemmelser, der gælder for indenlandske arbejdstageres beskæftigelse«
                        
                     
                           —
                        
                        
                           artikel 15, stk. 2, i Den Europæiske Unions charter om grundlæggende rettigheder, hvorefter »enhver unionsborger har frihed til at søge beskæftigelse, arbejde, [...] i alle medlemsstaterne«?
                        
                     
         
      (1)  Rådets forordning (EØF) nr. 1408/71 af 14.6.1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996 (EFT 1997, L 28, s. 1), som ændret ved Rådets forordning (EF) nr. 1606/98 af 29. juni 1998 (EFT L 209, s. 1, herefter »forordning nr. 1408/71 om social sikring«).